Interiøret i MF «Beffen»
**MF «Beffen»** er en liten ferge som tar passasjerer over Vågen i Bergen, nærmere bestemt mellom Bryggen og Nykirkekaien. Gjennom over et århundre i drift har *Beffen* blitt en del av bybildet og nærmest en institusjon å regne for bergenserne. 

Driften av fergen har i flere perioder slitt med dårlig økonomi, men har blitt sponset av privatpersoner og bedrifter for å holde driften gående.

Båten har en motor på 22,5 hk og turen tar litt mer enn 2 minutter. Mange bruker båten til jobb og skole. Navnet «Beffen» er en folkelig uttale av forkortelsen B.E.F. som står for Bergens Elektriske Færgeselskab. Den folkelige formen er etterhvert blitt navnet på fergen som trafikkerer den siste gjenværende ruten til B.E.F.

Historie
--------

I 1894 tok bergenseren J.C. Troye initiativ til å starte selskapet, og første ferge var i drift 1. august samme år. I 1896 var det drift av flere ferger på Vågen, mellom Dreggen og Murallmenningen og mellom Bradbenken og Holbergsallmenningen. I en kort periode var det også et trekantsamband mellom Vågsbunnen – Bradbenken og Tollboden.

Ved starten gikk det fire små ferger i seks ulike samband på Vågen og Puddefjorden. Denne fergen er den tolvte i rekken.

3. juni 2012 ble «Beffen» løftet av Vågen og fraktet til Nordåsvannet i forbindelse med Lions Club Fanas årlige «Kolibrifest» til inntekt for CARF. Under arrangementet gikk «Beffen» i rute mellom Sjøsportsenteret, Marmorøyene og Bergens Roklub.

1. juni 2015 ble EF «Beffen» satt i rute der hvor MF «Beffen» gikk. I 2019 ble de tre fergene lagt ut for salg. For at de ikke skulle forsvinne fra Bergen, fikk Bergen kystkultursenter støtte fra kommunen og næringslivet til å kjøpe dem og fortsette fergedriften.

I Norge er EF «Beffen» det første «nullutslippsfartøy» som er sertifisert som passasjerskip.

Referanser
----------

1. ↑  ««Beffen kan skrive sin historie på Vågen tilbake til 1894»». Besøkt 19. juli 2011. [*død lenke*]
2. ↑  Se her tøffer Beffen, bt.no
3. ↑  Brandseth, Simon Skjelvik (18. juli 2021). ««Beffen» kan forsvinne etter 127 år». *NRK*. Besøkt 11. august 2022.
4. ↑  ««Bergen»». Adressa. 11. mars 2005. Arkivert fra originalen 8. desember 2008. Besøkt 19. juli 2011.
5. ↑  ««- Én vei, eller?»». Bergens Tidende. 31. juli 2007. Arkivert fra originalen 15. april 2009. Besøkt 19. juli 2011.
6. ↑  ««Lar ikke Beffen seile sin egen sjø»». Bergen kommune. 19. april 2007. Besøkt 19. juli 2011. [*død lenke*]
7. ↑  «Her blir Beffen «kidnappet»». Bergensavisen. 3. juni 2012. Besøkt 11. august 2022.
8. ↑  «Her forsvinner Beffen». Bergens Tidende. 3. juni 2012. Besøkt 10. august 2022.
9. ↑  Bergen Sentrum: Beffen – Bergensbåten gjennom tidene. (publisert 1. juli 2020) Besøkt 11. august 2022

Kilder
------

* Arkivet etter Bergen Elektriske Færgeselskap, oppbevart ved Lokalhistorisk Arkiv i Bergen (LAB)
* Jo Gjerstad og Erling Virkesdal: *Fra Muren til Slottsgaten*, 1994.

Eksterne lenker
---------------

* Offisielt nettsted Rediger på Wikidata

* (en) Beffen (ship, 1977) – kategori av bilder, video eller lyd på Commons Rediger på Wikidata
* (no) Bergens Elektriske Færgeselskab A/S i Bergen byarkiv
* (nb) BA: «Beffen sekund for sekund»
* (nb) NRK: «112 år i bergenserens tjeneste»
* (nb) E/F Beffen nyhetsartikkel i Bergensavisen